HIMPUNAN HADITH HARIAN JAKIM 


Kategori : AKIDAH Akhlak 
Tajuk : 

Doa Rasulullah Sebagai Penghargaan 

Hadith : 

Sahi Ibnu Sa'ad r.a berkata: Rasulullah SAW datang kepada kami dan ketika itu kami sedang menggali 
parit dan mengangkut tanah dengan pundak-pundak kami (bahu). Kemudian Rasulullah SAW 
berkata: "Wahai Tuhan ku, tidak ada penghidupan selain daripada penghidupan akhirat. Kerana itu 
ampunilah orang-orang Muhajirindan dosa orang-orang Ansar.” 

(Bukhari dan Muslim) 


Huraian 

Perang ini dinamakan Perang Ahzab kerana kabilah Arab bersekutu untuk memerangi 
Nabi SAW. Perang ini juga dinamakan sebagai Perang Khandak kerana nabi menyuruh 
supaya para sahabat menangkis serangan musuh dengan menggali parit di sekitar 
Madinah malahan baginda sendiri turun padang bersama-sama bermandi peluh menggali 
parit sebagai pertahanan. Parit ini digali atas saranan yang dikemukakan oleh Salman al- 
Farisi. Sebagai menghargai pengorbanan dan penat lelah umat Islam tersebut maka 
Rasulullah SAW memohon kepada Allah keampunan bagi para Muhajirin dan Ansar. 



